آزربایجانلیلار ایسه چئشیتلی تشکیلاتلار واسیطه سیله بو آغیر باسقی و سیستماتیک آسیمیلاسیونا قارشی موباریزه آپاریرلار.
اما نه یازیق کی میللتیمیزی قورویان قوه نین بوشلوغوندان فایدالانان ایشغالچی رئژیم و بعضی سیلاحلی دسته لر، هر گون گوج قولاناراق اوز ایستکلرینی زورلا حیاتا کئچیرمه یه چالیشیرلار،و یا بو گونلرده بیر داها گوروروزکی کورد سیلاحلی دسته لر چیخارجی دولتلرین فرمانی و لوجستیک دستک لریله آزربایجانین تاریخی توپراقلارین اوز توپراقلاری اولاراق گوستریب، تئهران رئژیمی کیمی سیلاحلی دسته لرینی بولگه میزه گوندریر.(بو ایش خاریجی گوجلرین حمایسینه سیغیناراق سوریه و کرکوک ده ده اویقولایر.)
آرتیق اورمو سوی قیریمی، سیمیتقـو جنایتلرینی و ۲۱ آذر قتل عاملارینی بیرداها یاشاماماق و گونئی آزربایجانین قورتولوشو اوچون اوزوموزو مدافعه ائتمه قووه یه احتیاج اولدوغو قاچینیلماز دیر.
عزیز یوردداشلار:
میللی حرکتین بیر بولومو علنی و مدنی یوللارایله مجادیله ائدیرکن ، مطلقا بیرباشقا بولومو هر چئشید آغیر شرطلره و سالدیریلارا حاضیرلیقلی اولمالیدیر،
اونوتمامامیز لازیمدیرکی، دوشمنلریمیز تاریخ بویو نه قدر آجیماسیز و قان توکمکده ماهیر اولدوقلارینی گوسترمیشلر.
بیر داها میللی قیامیمیزین قان ایچینده بوغولماسینا ، میللتیمیزین قتل عامینا، سورگون و دوسداق، و شیکنجه ائولرینه گونده ریلمه سینه گوز یوماق ایسته میریک ، بئله بیر فاجیعه ، اوز وئریرسه ،نه تاریخ و نه انسانیت بیزلری باغیشلامایاجاقدیر.
بیز بوتون میللی حرکتیمیزین ایچینده یئر آلان تشکیلاتلارا و اونلارین وئردیی مجادیله یه حورمت قویور، و امید ائدیریک میللی حرکتین ایچینده کی بوتون تشکیلات و شخصلر یوردوموزون چیخارلارینی اوز تشکیلاتی و شخصی چیخارلارینین اوستونده گوروب و بیرلیکده ایشغالچی دشمن و اونون متحدلر ایله قورتولوش ساواشیندا یان یانا اولسونلار، دوشونجه فرقلیلیکلریمیز، آزاد و مستقیل وطنیمیزده دئموکراتیک یوللارایله هئچ شبهه سیز سوردورمه لیک.اما بوگون قورتولوش مرحله سینده اولکه میز بیزدن بیرلیک و برابرلیگی گوزله ییر.
۱۰.۰۵.۲۰۱۶
azb_Arab azb_Arab azb_Arab azb_Arab azb_Arab azb_Arab azb_Arab azb_Arab unk